Saul Raisin

Saul Raisin (født 6. januar 1983 i Dalton, Georgia i USA) er en tidligere profesjonell amerikansk landeveissyklist som syklet for Crédit Agricole. Han fikk livstruende skader etter en velt i et ritt i april 2006, men kom seg tilbake på sykkelen. Likevel var det ikke medisinsk forsvarlig å fortsette karrieren.

 Karriere 
Raisin begynte med terrengsykling da han var 13 år gammel, men skiftet til landeveissykkel da han var 17.Rich Tyler, Remarkable Twist of Fate, Ride Cycling Review, Winter 2006, page 168. Kristi Daughtridge, A Long Road: Saul Raisin's story , Spinal Column: The magazine of the Shepherd Center, Fall 2006, p12-13.

Raisin startet den profesjonelle karrieren sin godt da han syklet for Crédit Agricole i 2005 og endte på 37.-plass i Sveits rundt. Senere fikk han sitt beste resultat noen gang med 13.-plass i Østerrike rundt. Oppgangen fortsatte da han vant klatretrøya i Tour de l'Avenir.Tour de l'Avenir 2005 Overall Climber Standing , letour.fr, besøkt 2006-12-18 

Tidlig i 2006 vant Raisin tredje etappe av Tour de Langkawi og endte på 11.-plass sammenlagt. Da han syklet Tour of California i 2006, gikk han inn på 17.-plass sammenlagt. Han deltok i Milano–Sanremo i mars og 4. april kjørte han første etappe av Circuit de la Sarthe. Alt gikk derimot ikke etter planen - to kilometer fra mål ødela Raisin et av hjulene på sykkelen, krasjet og landet på hodet, med brukket hofte og krageben som resultat.Three falls in the first stage, CircuitCyclist.Sarthe.com, besøkt 2006-12-17.

 Etter ulykken 

På et sykehus i Angers viste computertomografi-bilder en blodoppsamling i Raisins hjerne, som to dager senere sprakk. En nevrokirurg måtte så foreta en operasjon for å lette på trykket. Raisin gikk i koma, men våknet heldigvis igjen etter bare seks dager. Blodoppsamlingen og operasjonen forårsaket slapphet på venstre side av kroppen hans og markert hukommelsestap.Shane Stokes, Raisin racing to recover, CyclingNews, 10. august 2006. Da tilstanden hadde stabilisert seg ble han fløyet fra Frankrike til Shepherd Center i Atlanta i Georgia i USA. I hele fire uker gikk han gjennom terapi på sykehuset, noe som blant annet inkluderte å lære å gå og spise igjen.

For at Raisin skulle komme seg helt ville han ikke kunne delta i noen sykkelritt før minst 18 måneder etter ulykken, da et nytt slag i hodet ville kunne være katastrofalt. Han kom seg derimot på sykkelen igjen for å trene utendørs. I januar 2007 deltok han på Crédit Agricole-lagets treningsleir i Sør-Frankrike.Saul Raisin, Team Camp , SaulRaisin.com, 20. januar 2007. Han deltok også i temporittet under det amerikanske mesterskapet i 2007, men han fikk ikke klarsignal av legene til å fortsette karrieren. Han har i tiden etter blant annet arbeidet med Raisin Hope Foundation. 

 Referanser 

 Eksterne lenker 

 Saul Raisins offisielle hjemmeside 
 Raisin Hope Foundation

Kategori:Syklister fra USA
Kategori:Personer fra Whitfield County i Georgia
Kategori:Personer fra Dalton i Georgia